# Jordi Calavera Espinach

Jordi Calavera Espinach (Cabra del Camp, Alt Camp, 2 d'agost de 1995) és un futbolista professional català que juga com a lateral dret.

## Carrera de club

Calavera es va formar al Gimnàstic de Tarragona, i fou convocat per l'entrenador del primer equip, Santi Castillejo, per fer la pretemporada de 2013. Va debutar com a sènior el 25 d'agost d'aquell any, com a titular en una derrota a casa per 1–2 contra el Lleida Esportiu en un partit de Segona Divisió B.
Dos dies després, Calavera va renovar contracte amb el Nàstic, fins al 2016, i fou definitivament promocionat al primer equip, com a substitut d'Alberto Benito. De tota manera, va passar la temporada sencera fent de suplent de Juanjo, i l'equip no va superar els play-offs.
El 19 de gener de 2015, després d'haver estat novament la segona opció (ara en relació a un altre nou fitxatge, Gerard Valentín), Calavera fou cedit a la UE Olot també de Segona B, fins al juny. El 9 de setembre va debutar com a professional jugant com a titular en un empat 2–2 a casa contra el Girona FC a la Copa del Rei (l'equip va passar ronda per 5–4 a la tanda de penals).
El 27 de setembre de 2015 Calavera va debutar a Segona Divisió, entrant a la segona part com a substitut de Xisco Campos en un empat 0–0 a fora contra el Reial Valladolid. El 17 d'octubre va marcar el seu primer gol a la categoria, el primer en un 2–1 a casa contra el Bilbao Athletic.
El 23 de gener de 2016, Calavera fou exclòs del primer equip després que rebutgés de signar una renovació de contracte, malgrat que prèviament hi havia accedit de forma verbal. El 8 de març va demanar disculpes als aficionalts, però va anunciar un precontracte amb la SD Eibar de primera divisió, i fou oficialment anunciat pel seu nou club l'1 de juliol.
El 12 d'agost de 2016, Calavera fou cedit al CD Lugo de segona divisió, per un any. El 29 d'agost de l'any següent, va ampliar contracte amb els Armeros fins al 2021 i fou immediatament cedit a l'Sporting de Gijón, també de segona divisió.
Després del seu retorn, Calavera fou assignat al primer equip, i va debutar a la màxima categoria el 5 de maig de 2019 tot jugant els darrers minuts d'una derrota a casa per 0-1 contra el Reial Betis. El 20 d'agost, fou cedit al Girona de segona divisió, amb una clàusula de compra.
El 30 d'agost de 2020, Calavera va acabar contracte amb els Armeros, i va tornar a Girona cinc dies després, amb un contracte per dos anys. El 31 de gener de 2022, va tornar a l'Sporting com a cedit.
El 10 de juliol de 2022, Calavera va fitxar pel CD Lugo amb contracte per dos anys.

## Vida personal

El germà petit de Calavera, Josep també és futbolista. És un migcampista, format també al Nàstic abans de fitxar pel FC Barcelona.

## Referències

* ↑ «Jordi Calavera de Cabra, debuta a Segona B i renova amb el Nàstic». El Vallenc, 27-08-2013. Arxivat de l'original el 14 d'abril 2014. [Consulta: 2 desembre 2017].
* ↑ «Nàstic 1 – 2 Lleida». Web del Gimnàstic, 25-08-2013.
* ↑ «Jordi Calavera renova fins al 2016 amb el Nàstic». Web del Gimnàstic, 27-08-2013.
* ↑ «Jordi Calavera se marcha cedido a la UE Olot hasta final de temporada» (en castellà). Web del Gimnàstic, 19-01-2015.
* ↑ «El Nàstic supera en penaltis al Girona y pasa a la tercera ronda» (en castellà). Marca, 10-09-2015. [Consulta: 10 setembre 2015].
* ↑ «Dos golazos dan la victoria al Nàstic» (en castellà). Marca, 17-10-2015. [Consulta: 20 octubre 2015].
* ↑ «El Nàstic aparta a Jordi Calavera y prohíbe a Moreno alinearle publisher=Diari de Tarragona» (en castellà), 23-01-2016. Arxivat de l'original el 5 de maig 2016. [Consulta: 11 abril 2016].
* ↑ «Jordi Calavera pide perdón por no renovar y fichará por el Eibar» (en castellà). Diari AS, 08-03-2016. [Consulta: 11 abril 2016].
* ↑ «SD Eibar cierra la contratación hasta 2019 de Jordi Calavera y Christian Rivera» (en castellà). SD Eibar, 01-07-2016. [Consulta: 1r juliol 2016].
* ↑ «Jordi Calavera, nuevo jugador del Lugo» (en castellà). La Voz de Galicia, 12-08-2016. [Consulta: 12 agost 2016].
* ↑ «Jordi Calavera renueva por SD Eibar y sale cedido al Sporting de Gijón» (en castellà). SD Eibar, 29-08-2017. [Consulta: 29 agost 2017].
* ↑ «Jordi Calavera, cedido al Girona hasta final de temporada» (en castellà). Girona FC, 20-08-2019. [Consulta: 25 agost 2019].
* ↑ «Acuerdo para la rescisión del contrato de Jordi Calavera» (en castellà). SD Eibar, 30-08-2020. [Consulta: 30 agost 2020].
* ↑ «El Girona ficha a Jordi Calavera» (en castellà). Girona FC, 04-09-2020. [Consulta: 4 setembre 2020].
* ↑ «Girona i Sporting de Gijón acorden la cessió de Jordi Calavera». Girona FC, 31-01-2022. [Consulta: 1r febrer 2022].
* ↑ «Jordi Calavera, nuevo jugador del CD Lugo» (en castellà). CD Lugo, 10-07-2022. [Consulta: 14 agost 2022].
* ↑ «Josep Calavera ya es jugador del FC Barcelona» (en castellà). Diari de Tarragona, 01-08-2017. [Consulta: 28 agost 2018].

## Enllaços externs

* Jordi Calavera Espinach a BDFutbol
* Jordi Calavera Espinach, Fitxa a Soccerway